Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: 1997. évi LXXVIII. törvény 48. §-a szerint fennmaradási
Paragraph Index: 950

(7) A szolgáltató az elõfizetõi szerzõdést 30 napos felmondási idõvel mondhatja fel, amennyiben az elõfizetõ az esedékes díjat a jogkövetkezményekre figyelmeztetõ elsõ értesítés elküldését legalább 15 nappal követõ második értesítés megtörténtét követõen sem egyenlítette ki. Nem jogosult a szolgáltató felmondani a szerzõdést, ha a díjtartozás összege nem haladja meg az elõfizetõ havi elõfizetési díjának megfelelõ összeget, illetve havi elõfizetési díj hiányában vagy 5000 Ft-nál magasabb havi elõfizetési díj esetén az 5000 Ft-ot, vagy ha az elõfizetõ a díjtartozás összegszerûségét vitatja, és a vita rendezése érdekében a hatósághoz vagy a jogvita elbírálására jogosult más szervezethez kérelmet terjesztett elõ, feltéve, hogy az elõfizetõ a szolgáltatás igénybevétele után a nem vitatott, illetve az esedékes, nem vitatott további díjakat folyamatosan megfizeti.

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes